28/12/2012 | Administración LocalMunicipal
Fene
Secretaría
Anuncio de bases da Policía Local

Publicada no B. O. P. nº 212 de 8 de novembro de 2010 e DOGA Nº 224 de 22 de novembro de 2010 a oferta de emprego público para o ano 2010 do Concello de Fene, na que se inclúe unha praza de Policía Local, fanse públicas as bases que rexerán a selección, polo procedemento de oposición libre, da mencionada praza, unha vez aprobadas pola Xunta de Goberno Local mediante acordo de 22.11.2012 e a súa retificación de 7.12.2012. É obxecto da presente convocatoria a cobertura en propiedade da praza vacante de funcionario da escala de Administración Especial, Subescala de Servizos Especiais, clase policía local e escala básica, pertencente ao subgrupo C1, complemento de destino 20, e complemento específico de 8.080,38 € (referido a 14 pagas) incluída na OEP 2010 (Boletín Oficial da Provincia n.º 212 de 8 de novembro de 2.010), mediante oposición libre.1. Para poder participar nos procesos selectivos será necesario reunir os requisitos que a continuación se indican: a) Ter a nacionalidade española. b) Superar os 18 años de idade e non ter cumpridos os 36. c) Poseer unha estatura mínima de 1,65 metros os homes e 1,60 metros as mulleres. d) Estar en posesión da titulación esixible para o acceso como funcionario do grupo C1, conforme á normativa de función pública. Asimesmo, e a estes efectos, para o acceso ás prazas do grupo C1 ou equiparadas, a superación das probas de acceso á Universidade para maiores de 25 anos, homologadas polo órgano competente, considerarase equivalente á obtención do título de Bacharelato ou Formación Profesional de segundo grao. A convalidación cuxa acreditación esíxese deberá presentarse mediante certificación emitida polo órgano competente ao respecto. e) Ser titular dos permisos de conducir das clases A2 e B con BTP. f) No ter sido condeado/a por delito doloso, ni estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, según as normas penais e administrativas, que o aspirante deberá acreditar mediante o correspondente documento oficial. g) Compromiso por escrito de portar armas durante o servicio e, si é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. h) Presentación dun certificado médico no que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores de aquello que se reflicta no certificado médico. O certificado axustarase ao seguinte modelo: “ Don/Dona. reúne as condicións físicas e sanitarias necesarias e suficientes para a realización das probas de aptitude física esixidas na Convocatoria./. para a provisión en propiedade dunha (1) praza de Policía Local do Concello de Fene”. i) Posuír a capacidade funcional para o desempeño das tarefas. j) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso del persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Conforme á disposición transitoria quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado universitario ou ter superado tres cursos completos de licenciatura. Así mesmo, para o acceso ás prazas do grupo C, subgrupo C1 ou equiparadas, a superación das probas de acceso á Universidade para maiores de 25 anos considerarase equivalente á obtención do título de Bacharelato ou Formación Profesional de segundo grao. No caso de titulacións obtidas no estranxeiro deberá acreditarse que se está en posesión da correspondente homologación expedida polas autoridades educativas pertinentes.2.-Todos estes requisitos deberán acreditados na data en que remate o prazo de presentación de instancias da convocatoria correspondente e deberanse reunir con referencia ao último día de prazo de presentación das solicitudes e conservarse, cando menos, ata a data do nomeamento. As instancias, solicitando tomar parte no proceso selectivo, dirixiranse á Alcaldía-Presidencia segundo o modelo do anexo II. Presentaranse no Rexistro Xeral do Concello debidamente cumprimentadas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Para ser admitidas e, no seu caso, tomar parte nas probas selectivas, as persoas aspirantes manifestarán nas súas instancias que reúnen todos e cada un dos requisitos esixidos nas bases, referidos sempre ao día en que remate o prazo de presentación de instancias. Así mesmo, as persoas aspirantes comprométense, en caso de ser propostos para o correspondente nomeamento, a prestar xuramento ou promesa de acordo co que determina o R. D: 707/1979 do 5 de abril. Á instancia acompañarase inexcusablemente a seguinte documentación: - Fotocopia do D. N. I. - Fotocopia compulsada do título de Bacharelato, técnico de formación profesional ou calquera outro equivalente, según as disposicións educativas sobre a materia. - Fotocopia compulsada dos permisos de conducción das clases A2 e B con BTP, así como declaración xurada comprometéndose a mantelos vixentes mentras permanezan en situación de servizo activo, como funcionario de carreira, no Corpo da Policía Local. - Declaración xurada de portar armas e, no seu caso, chegar a utilizalas. -Certificado médico no que se faga constar expresamente que o aspirante reúne as condicións físicas e sanitarias necesarias e suficientes para a realización dos exercicios físicos que se especifican no Anexo I. O certificado deberá axustarse ao modelo oficial -Fotocopia compulsada acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega) Rematado o prazo de presentación de instancias, ditarase resolución pola que declarará aprobada a lista dos admitidos e excluídos, con indicación do prazo de subsanación que nos termos da Lei 30/92 L. R. J. A. P. e P. A. C. concédese aos aspirantes excluídos, e a composición do Tribunal. A devandita resolución será publicada no Boletín Oficial da Provincia e exporase no Taboleiro de Anuncios deste Concello de Fene. A publicación da devandita resolución no Boletín Oficial da Provincia será determinante dos prazos para os efectos de posibles impugnacións ou recursos. Os tribunais cualificadores dos procesos selectivos designaranse de conformidade co sinalado no artigo 60 da Lei 7/2007, do Estatuto Básico do Empregado Público e no artigo 4 do Real decreto 896/1991. A composición dos tribunais axustarase aos principios de imparcialidade e profesionalidade de tódolos membros. A designación nominal dos membros do tribunal incluirá a dos respectivos suplentes e publicarase no Boletín Oficial da Provincia e no taboleiro de edictos do Concello. O tribunal estará constituído por un número impar de membros, nunca inferior a cinco, que pertencerán a grupos de clasificación profesional, tanto de persoal funcionario como laboral, para cuxo acceso se esixa titulación igual ou superior á esixida para a praza convocada. E tenderase, así mesmo, para a súa composición, á paridade entre muller e home. O tribunal non poderá constituírse, nin actuar sen a presenza, cando menos, da metade máis un dos seus membros, titulares ou suplentes, indistintamente. En todo caso requírese a asistencia do presidente e do secretario ou os que legalmente os substitúan. Os membros do tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 28.2 da Lei 30/1992, do 26 de novembro, ou cando realizasen tarefas de preparación de aspirantes para probas selectivas nos cinco anos anteriores á publicación desta convocatoria. Os aspirantes poderán recusar os membros do tribunal cando concorran aquelas circunstancias. Todos os membros do tribunal que asistan ás probas percibirán as asignacións que lles correspondan segundo a súa categoría, de conformidade co Real decreto 462/2002, do 24 de maio. O tribunal resolverá todas as dúbidas que puideran xurdir na aplicación destas normas, así como o que se deba facer non casos non previstos. O tribunal poderá autorizar a incorporación ás sesións dos asesores especialistas que estime necesario e conveniente. Os devanditos asesores actuarán con voz e sen voto, e limitaranse ao exercicio das especialidades técnicas que fixeron necesaria ou conveniente a súa colaboración co respectivo tribunal. Todos os membros do Tribunal deberán ter a titulación ou especialización igual ou superior ao posto de traballo que se convoca. O tribunal estará composto do seguinte xeito: Presidente: Funcionario/a de carreira de calquera Administración pública. Vogais, en número de tres, designados polo alcalde ou concelleiro/a delegado/a: dous funcionarios pertencentes a calquera corpo de policía local cun nivel de titulación igual ou superior ao esixido para o acceso á categoría da praza obxecto da oposición e un técnico de Administración Xeral ou funcionario con habilitación de carácter estatal. Secretario/a: Funcionario/a con habilitación de carácter estatal do Concello de Fene Unha vez comezadas as probas selectivas non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de Anuncios do Concello. Cando o Tribunal o considere conveniente, poderá acordar a celebración de varias probas nunha mesma xornada, concedendo ás persoas que opositan un descanso mínimo de trinta minutos entre eles. Se durante o desenvolvemento do proceso selectivo chegase a coñecemento do Tribunal que algún aspirante carece de calquera dos requisitos esixidos na convocatoria, será excluído, logo de audiencia do interesado, comunicándoo no mesmo día á autoridade que convocara o proceso selectivo. Así mesmo, se no Tribunal se suscitan dúbidas respecto da capacidade do aspirante ao longo do proceso selectivo para o desempeño das actividades habitualmente desenvolvidas polo persoal do corpo ao que se opta, poderán solicitar o correspondente ditame do órgano correspondente. Os/as aspirantes serán convocados para cada exercicio nun único chamamento, sendo excluídos/as da oposición os que non comparecesen, salvo nos casos debidamente xustificados que serán apreciados polo tribunal. As razóns ou probas xustificativas formularanse dentro das 24 horas seguintes á celebración do exercicio ao que non comparecesen. A actuación dos/as aspirantes naqueles exercicios que non poidan realizarse conxuntamente realizaranse pola orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección de persoal da Comunidade Autónoma do 20 de marzo de 1991. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. No anexo I concretarase o contido e desenvolvemento de cada proba. Os exercicios escritos poderán ser lidos publicamente, se así o acordase o tribunal, podendo este dialogar co aspirante co fin de determinar os seus coñecementos sobre o contido do exposto. A realización dos exercicios que non sexan de exposición ou lectura pública garantirán o anonimato dos/as aspirantes na súa corrección. Nos exercicios que comprendan probas físicas, o tribunal poderá esixir o certificado médico correspondente que acredite que os aspirantes se encontran nas debidas condicións para realizalas ou sometelo a recoñecemento médico previo. Os programas dos temas da oposición determínanse no anexo I. O tribunal cualificador adoptará as medidas necesarias para establecer as adaptacións e axustes razoables tanto de tempos como de medios no proceso selectivo que sexan necesarios para os aspirantes con discapacidade, cando así se houbese indicado polo interesado/a na solicitude para participar no proceso de selección. Para o caso de aspirantes embarazadas estarase ao disposto no artigo 12 do Decreto 243/2008. As cualificacións dos aspirantes aprobados en cada un dos exercicios serán publicadas no Taboleiro de Anuncios do Concello. Contra a puntuación obtida, os aspirantes que o consideren oportuno poderán presentar reclamacións ante o propio Tribunal no prazo de dez días hábiles, contados a partir do día seguinte ao da publicación da puntuación de que se trate. Á vista das reclamacións que se presenten e, no caso de ser estimadas, realizaranse as oportunas correccións. Unha vez rematada a cualificación das persoas aspirantes, o Tribunal publicará por orde de puntuación (que se corresponderá coa cualificación da proba de coñecementos) a relación de aprobados, e elevará a devandita relación ao órgano competente aos efectos de tramitación do pertinente nomeamento. Os respectivos tribunais que se designen para xulgar a distintas probas selectivas non poderán propoñer o acceso á condición de funcionario dun número superior de aprobados ao de prazas convocadas, todo iso de conformidade co previsto na propia convocatoria. Non obstante o anterior, co fin de asegurar a cobertura da praza, o tribunal elaborará por orde decrecente de puntuación unha lista de reserva, cun número de aspirantes que será como máximo igual ao de aprobados, no que figurarán aqueles aspirantes que, inda que superaran o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado no chegara a tomar posesión, e sempre con anterioridade ao desenvolvemento do curso correspondente, o órgano convocante ao amparo do disposto no artigo 61.8 da Lei 7/2007, de 12 de abril, do Estatuto básico do empregado público poderá sustituilo polo seguinte en orde de puntuación da lista complementaria de reserva, segundo a orde de puntuación conseguida. Nos casos de empate na puntuación final do proceso selectivo atenderase aos seguintes criterios de prioridade: 1º Ser muller, agás que o tribunal selectivo considerando obxectivamente todas as circunstancias concurrentes nos candidatos de ambos sexos existan motivos non discriminatorios para preferir ao home.2º A mellor nota na superación da proba física A.3.1.3º A mellor nota na superación da proba física A.3.4.4º A mellor nota na superación da proba física A.3.5. Con anterioridade ao nomeamento e unha vez superado ao proceso selectivo, este Concello poderá requirir respecto das persoas que accedan pola cota de reserva ditame do órgano competente sobre a compatibilidade do aspirante para o posto de traballo ou sobre as adaptacións deste último. As persoas propostas achegarán, dentro do prazo de vinte días naturais contados a partir da publicación da lista de aprobados, os seguintes documentos: 1. - Fotocopia (que deberá presentarse co orixinal para compulsar) do seu Documento Nacional de Identidade.2. - Copia autenticada ou fotocopia (que deberá presentarse co seu orixinal para compulsar) do título ou, no seu caso, diploma baseándose no cal se procedeu á admisión, ou ben xustificante de cumprir todos os requisitos para a súa expedición.3. - Certificado acreditativo posuír a capacidade funcional para o desempeño das tarefas habituais da praza á que se aspira, que será expedido por médico competente. No suposto de persoas con minusvalidez, observará tamén o que establece o apartado a Base Duodécima da presente Convocatoria.4. - Declaración xurada de non haber sido separado o servizo do Estado, das Comunidades Autónomas ou das Entidades Locais mediante expediente disciplinario, nin se achar inhabilitado para o exercicio de funcións públicas por sentenza firme.5. - Declaración xurada de non atoparse incurso en ningún dos supostos de incapacidade específica conforme á normativa vixente.6. - Declaración xurada de non incorrer en ningún dos supostos de incompatibilidade establecidos na lexislación sobre a materia.7. - Fotocopia da cartilla da Seguridade Social (no caso de estar dado de alta). 8. - Número de conta bancaria, con indicación de todos os díxitos. Para o suposto que tivese a condición de funcionario público, estará exento de xustificar documentalmente as condicións e requisitos xa demostrados para obter o seu anterior nomeamento, debendo presentar certificación do Ministerio ou Organismo do que dependa, acreditando a súa condición e demais circunstancias que consten no seu expediente persoal, ou folla de servizos. Se dentro do prazo indicado, salvo caso de forza maior, as persoas aspirantes propostas non presentasen a súa documentación ou non reunisen os requisitos esixidos, non poderán ser nomeadas, quedando anuladas todas as súas actuacións, sen prexuízo das responsabilidades que puidesen incorrer por falsidade na instancia solicitando tomar parte no proceso selectivo. O aspirante nomeado deberá tomar posesión no prazo dun mes a contar dende o seguinte ao que sexa notificado o nomeamento, quedando en situación de cesante cando, sen causa xustificada, non o fixese dentro do prazo sinalado. O nomeamento como funcionario de carreira será publicado no Boletín Oficial da Provincia. O concello comunicará sen demora á Academia Galega de Seguridade Pública a relación do alumnado que debe incorporarse ao curso selectivo, solicitando a reserva da praza. Para o desenvolvemento do curso selectivo de formación, e o período de prácticas no seu caso, a persoa aprobada será nomeada funcionario/a en prácticas, cos dereitos e deberes que legalmente lle correspondan según a súa situación e a súa categoría. A superación do curso selectivo resulta obrigatoria para acceder á condición de persoal funcionario de carreira na categoría correspondente. Sólo estará dispensadas de realizar dito curso aquelas persoas que xa o tiveran superado con anterioridade na Academia Galega de Seguridade Pública. No caso de non incorporación ao curso, ou abandono do mesmo sen rematalo, agás causas excepcionais considerarase que o aspirante non superou o proceso selectivo. O alumnado que non supere o curso teórico-práctico na academia, incluidas as probas de carácter extraordinario, perderá todos os dereitos conseguidos no proceso selectivo. Todo o relativo ao curso selectivo de formación, ao período de prácticas e a súa superación axustarase íntegramente ao disposto no 243/2008 de 16 de octubre, por el que se desenvolve a Lei 4/2007, de 20 de abril, de coordinación de policías locais. O Tribunal queda autorizado para resolver as dúbidas que se presenten no non previsto nestas bases e tomar os acordos necesarios para a boa orde das probas. Así mesmo se aplicará a lexislación básica do Estado sobre Función Pública e o R. D. 896/1991, polo que se establecen as regras e programas mínimos a que debe axustarse o procedemento de selección de persoal funcionario de Administración Local. No non previsto nelas, a regulamentación que para o ingreso na Función Pública establece a Comunidade Autónoma de Galicia e supletoriamente, o Regulamento Xeral de Ingreso do Persoal ao Servizo da Administración do Estado. Para a cobertura de prazas con carácter interino ou a celebración de contratos laborais con carácter temporal poderá acudirse aos procesos selectivos das mesmas prazas ou categorías, finalizados ao amparo da presente convocatoria, nos que houbese aspirantes que, superando algún dos exercicios, non obtivesen praza, debendo optarse polos opositores que superasen maior número de exercicios e que acumulen mellor puntuación. Contra a presente resolución, que pon fin á vía administrativa, poderase interpoñer recurso contencioso-administrativo ante a Sala do contencioso-administrativo do Tribunal Superior de Xustiza de Galicia no prazo de dous meses, contados a partir do día seguinte á recepción da presente notificación (artigos 8, 14 e 46 da lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada. No prazo dun mes (artigo 116 da lei 30/1992, do 26 de novembro), sen prexuízo de que as persoas interesadas poidan exercitar, no seu caso, calquera outro que consideren procedente. A oposición constará de cinco exercicios, eliminatorios cada un de eles, de modo que non poderán pasar ao seguinte os que non tiveran alcanzado a calificación mínima establecida para cada un de eles. Os aspirantes deberán acudir ás probas nas datas e horas dos respectivos chamamentos e de conformidade co establecido nas bases xerais. Para os casos de embarazo e lactancia estarase asemade ao establecido no Decreto 243/2008, do 16 de outubro, polo que se desenvolve a Lei 4/2007, de 20 de abril, de coordinación de policías locais. Facúltase ao tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto respecto da lista de reserva. A. Probas selectivas. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe no punto B deste anexo. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis adecuada/s para tal comprobación. Esta proba calificarase como apto ou non apto. Porén, as persoas aspirantes que acrediten, con carácter previo e de maneira normativamente establecida, o coñecemento da lingua galega, daráselles por superada esta proba coa cualificación de apto. -Comprobación da estatura. Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. -Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas A.3.1, A.3.4 e A.3.5, e alcanzar ou superar os mínimos das probas A.3.2 e A.3.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. A.3.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en minutos) exixidas para a superación da proba son: Homes: 7,40” Mulleres: 8,20” A.3.2. Proba de potencia de tren superior: os homes realizarán flexións de brazos e as mulleres suspensión en barra. A.3.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións. A.3.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo exixido para a superación da proba é de 52 segundos. A.3.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan Medirase a distancia entre a liña de saída ata a marca do apoio de caída máis próximo á liña. As marcas mínimas exixidas (en centímetros) para a superación da proba son: Homes: 210 cm. Mulleres: 185 cm. A.3.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) exixidas para a superación da proba son: Homes: 3,30” Mulleres: 4,10” A.3.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24” Mulleres: 28” A.4. Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto. A.4.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.4.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. A.5. Proba de recoñecemento médico. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. B. Temario.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público D/Dona.…………………………………………………………………………………. con data de nacemento………………………………………………. con DNI nº………………. e con domicilio en…………………………………………(teléfono…………….) ante o Sr. alcalde-presidente do Concello de Fene, comparece e di: a) Que coñece e acepta as bases que van a rexer na oposición, por quenda libre para a provisión con carácter definitivo dunha praza de Policía Local, vacante na plantilla de funcionarios deste Concello b) Que desexa ser admitido ás probas selectivas ao obxecto de prover a citada praza c) Que reúno todos e cada un dos requisitos establecidos nas bases da convocatoria, e que aporto a documentación esixida para o efecto (orixinais ou copias debidamente compulsadas) d) Que adxunta á presente: -Copia compulsada do DNI. - Fotocopia compulsada do título de…………….( Bacharelato, técnico de formación profesional ou calquera outro equivalente, según as disposicións educativas sobre a materia.) - Fotocopia compulsada dos permisos de conducción das clases A2 e B con BTP, así como declaración xurada comprometéndose a mantelos vixentes mentras permanezan en situación de servizo activo, como funcionario de carreira, no Corpo da Policía Local. - Declaración xurada de portar armas e, no seu caso, chegar a utilizalas. -Certificado médico segundo modelo oficial no que se fai constar expresamente que reúno as condicións físicas e sanitarias necesarias e suficientes para a realización dos exercicios físicos que se especifican no Anexo I. -Fotocopia compulsada acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega) -Fotocopia compulsada dos carnés de conducir A2 e B con BTP. Por todo o exposto, Solicito se teña por presentada esta solicitude e sexa admitido ás probas selectivas para selección e a provisión con carácter definitivo dunha praza de Policía Local vacante na plantilla de funcionarios do Concello de Fene. En……., …… de …………… de 20……. Asdo.: ………. ALCALDE-PRESIDENTE DO CONCELLO DE FENE Fene, 13 de decembro de 2012 O alcalde Gumersindo P. Galego Feal